Последни изменения в Хотел Pro | Счетоводство, Компютри, Софтуер - Албатрон Троян\nMicroinvest Хотел Pro вер. 1.00.017 от 15.06.2022г.\n• Създадено е ново Мобилно приложение към хотелски софтуер „Hotessa“. Приложението е съвместимо с операционна система Android. Може да бъде изтеглено от Google Play. Приложението работи в комбинация с хотелски софтуер и не може да бъде използвано самостоятелно. Необходими настройки за конфигуриране и използване на мобилно приложение:\n1. В меню Настройки е добавен нов таб „Конфигуриране на приложения“, в които се визуализира IP за конфигурация, необходимо при първоначално стартиране на работа с приложението;\n2. В меню Редакция → Администриране → Потребители е добавена нова потребителска категория „Камериерки“. Необходимо е в нея да бъдат въведени данни за всички потребители, които ще използват мобилното приложение. Създадените потребители в тази категория се приемат за данни за вход в приложението;\n3. При първоначално стартиране на работа с приложението е необходимо да бъде въведен IP за конфигурация, потребител и парола;\n4. При вход в приложението, на начален екран се визуализира списък със стаи за почистване. Наличен е бутон за обновяване на информация и за избор на вида на подреждане на стаите на екран;\n5. Стаите са сортирани по етажи, аналогично на логиката за сортиране в хотелски софтуер;\n6. Стаите се получават автоматично от хотелския софтуер според статуса им за почистване. Видими за мобилно приложение са стаи за пълно и частично почистване. Такива са: всички стаи, които са освободени – те автоматично приемат статус за пълно почистване; стаи за частично почистване може да бъдат ръчно маркирани от оператор на рецепция като такива или да се подават автоматично на определен интервал от дни, съобразно настройка за дни в поле „Период на почистване“ в меню Настройки;\n7. Легенда за цветове: Червен цвят – всички стаи за пълно почистване; Жълт цвят: Всички стаи за частично почистване;\n8. При клик в клетка на стая в мобилното приложение са видими данни за номер и тип стая, титуляр и период на престой;\n9. Почистването на стая от мобилно приложение се изпълнява с клик върху номера на стаята и избор на една от опциите: Почистена или Непочистена;\n10. Всички стаи, които са маркирани от мобилно приложение като Почистени, автоматично сменят статуса си в хотелски софтуер на Почистени/Зелени;\n• Добавена е нова справка „Справка Събития“. Справката отразява данни за графика на наемане на всички помещения в обекта, конферентни зали, бални зали, бизнес зали, салони, ресторанти и др. Справката позволява проследяване на всички събития в хотела в различни периоди от годината, месеца или за конкретния ден. Налична е възможността да се изготви подробен анализ на най – отдаваните помещения, най – предпочитана конферентна зала, приходи от наемането на зали, фирми и партньори, които наемат зала за събития в различни периоди от годината и др. Съдържа данни за:\n– Дата, начален и краен час на използване на зала;\n– Данни за отдаваното помещение/зала;\n– Данни за фирма, наемаща залата;\n– Данни за клиент/гост (ако е гост на хотел) или външен клиент;\n– Данни за стая, ако наемащият залата е и гост на хотела;\n– Сума на наеманите помещения/зали;\n– Бележки – детайли и изисквания на гостите, при отдаване на зала.\nСправката разполага с гъвкави и динамични филтри и колони, които извеждат желаната информация за натовареност на помещенията, планиране на събития, сезонност на използване на дадени помещения и др.\n• Добавена е нова справка „Справка СПА услуги“. Справката отразява данни за всички предоставени услуги по график запазени часове. Справката позволява проследяване на най – продавана услуга, най – натоварен служител, заетост на помещенията и др. Съдържа данни за:\n– Дата, начален и краен час на използване на услугата;\n– Данни за помещение;\n– Вид и наименование на използваните услуги;\n– Номер и тип на стая, ако посетителят е гост на хотела и е настанен в стая;\n– Данни за госта (ако е гост на хотела) или външен за хотела клиент;\n– Сума на използваните услуги;\n– Бележки – позволява да се вписват всякакви изисквания и допълнителни процедури при използване на хотелските удобства.\nСправката разполага с гъвкави и динамични филтри и колони, които извеждат желаната информация за натовареност, най – предпочитани услуги и служители, финансови параметри от продаваните услуги и др.\n• Направена е оптимизация във „Финансова справка“ като е добавен втори раздел в нея за отчитане на всички групови разплащания. След въвеждане на „График групи“ и действия с повече от една стая в него, възниква необходимост от проследяване на груповите разплащания за повече от една стая, отчитане на депозит/аванс, който е валиден за цялата група от стаи, прихващане на предплащания и др. С тази цел е създаден нов раздел във Финансова справка, в които са разграничени груповите плащания от всички стандартни разплащания. Тази част от справката е видима само ако в обекта има групови операции. В справката се съдържа информация за групата, номера на стаи за групата, авансови плащания за цялата група или индивидуални предплащания на стая от групата, платени сметки, частични плащания, остатък за плащане.\n• Оптимизиранa е „Обща справка платени сметки“ като е добавено отчитането на разплащане за групи, авансови вноски за групи. С помощта на филтрирането по дата и час и вид плащане, бързо и лесно се проследяват всички суми за деня или конкретен интервал от часове.\n• Оптимизирана е „Справка платени сметки по дата на плащане“ като е добавено отразяване на всички групови разплащания с динамична колона за данни за групата. Посредством гъвкави филтри за дата и час и вид на плащането, в справката се отразява отделен ред с часа на всяко извършено плащане в програмата, плащане за група от стаи, частични и авансови плащания.\n• Направена е оптимизация в бързодействието на основен работен екран „График заетост“. Създадени са серия от подобрения в работата с операции, резервации, настаняване, анулиране, преместване на резервации, блокиране на помещения за период и др. Направени са подобрения в интерфейса, филтрите за търсене по номер и тип на стая, имена на гости, периоди и др. Оптимизацията подобрява бързодействието при работа с голям брой стаи, максимално улеснено търсене на активни операции по данните на титуляр в различни периоди.\nMicroinvest Хотел Pro вер. 1.00.016 от 30.03.2022г.\n• Добавен е нов модул „СПА и Мероприятия“. Чрез този модул се предоставя възможност да се управляват всички мероприятия, свързани със СПА процедури или услуги в хотела, изискващи запазване на час. Нововъведението позволява управление на график за наемане на конферентни зали, бални зали, салони, ресторант и др. Достъпва се през меню Редакция → СПА и Мероприятия. Налични са две подменюта: Редакция → СПА и Мероприятия → СПА и Уелнес и Редакция → СПА и Мероприятия → Събития и Мероприятия.\n– В първото подменю Редакция → СПА и Мероприятия → СПА и Уелнес се въвеждат данни за предлаганите услуги от хотела, за които се изисква проследяване на часови график на посещенията. Необходимо е въвеждане на Помещение. Задава се в кой обект се намира помещението, номер и наименование, допълнително описание, ако е необходимо. Дефинира се Персонал, които ще изпълнява предлаганите удобства, като се отбелязват: номер на служителя, неговите имена, заеманата длъжност, допълнително описание. Маркират се Видовете услуги, които ще се предлагат. Тук са видими за избор всички услуги, които са предварително маркирани в Меню Редакция → Хотелски удобства (например парна баня, солариум, сауна, масаж, организирани спортни занимания и др.). Налични за използване са както услугите предлагани от програмата по подразбиране, така и всички добавени от потребителя към категория „Басейн и уелнес“. Важно условие е и дефинирането на Часови график, според който ще се изчислява времетраенето на предоставяните услуги. Часовият график следва да има начало и край на работното време и интервал на часовете;\n– Във второто подменю Редакция → СПА и Мероприятия → Събития и Мероприятия се въвеждат данни за залите, за които ще се проследява график на предоставяне. Необходимо е въвеждане на Помещение. Задава се в кой обект се намира помещението, номер и наименование, капацитет на залата, допълнително описание, ако е необходимо. При необходимост може да бъде отбелязано и Оборудване в залата и описание на налична техника, мебели и др. в помещението. Маркират се Видовете услуги, които ще се предлагат. Тук са видими за избор всички услуги, които са предварително маркирани в Меню Редакция → Хотелски удобства (например конферентна зала, бизнес зала, бизнес център и др.). Налични за използване са както услугите предлагани от програмата по подразбиране, така и всички добавени от потребителя към категория „Удобства за бизнеса“. Важно условие е и дефинирането на Часови график, според който ще се пресмята времетраенето на предоставяните услуги за зали. Часовият график следва да има начало и край на работното време и интервал на часовете.\n• Добавени са два нови графика: Операции → СПА график и Операции → График събития.\n– В СПА график се визуализират всички създадени резервации за услуги. Графикът име дневен и седмичен изглед, като седмичният изглед се отнася само за конкретно помещение:\n– Добавена е опция за създаване на нова резервации за използване на услуги от бутон „Нов“. Избират се: дата, начален и краен час на използване на услугата; от падащо меню се посочва желаното помещение; избира се една или няколко услуги, които ще се използват; посочва се служител; от списък с гости се избира клиент, който ще използва услугата; ако клиентът е гост в хотела, от падащ списък се избира номера на стаята, в която е настанен; посочва се сума на услугата; добавят се бележки и коментари към услугата или предпочитанията на госта и се записва резервацията. В СПА график се визуализира запазеният час за услуга с данни за часовете и имената на клиента;\n– Запазеният час за услуга може да се редактира чрез бутон „Редакция“;\n– Запазеният час за услуга може да се анулира – бутон „Анулиране“, ако клиентът се откаже от услугата;\n– Чрез бутон „Блокиране“ може да се блокират помещения за период от дата до дата или за конкретен интервал от часове;\n– Програмата предоставя автоматични проверки за заети помещения и часове и не позволява дублиране при запазване на час за услуга;\n– В График събития се визуализират всички създадени резервации за наемане на помещения. Графикът име дневен и седмичен изглед, като седмичният изглед се отнася само за конкретно помещение:\n– Добавена е опция за създаване на нова резервации за запазване на използване на помещение от бутон „Нов“. Избират се: дата, начален и краен час на използване помещението; от падащо меню се посочва желаното помещение; избира се една или няколко услуги, които ще се използват; посочва се партньор от списък с въведени данни за партньори в системата; от списък с гости се избира клиент, ако клиентът е гост в хотела, от падащ списък се избира номера на стаята, в която е настанен – като минимум изисквания трябва да бъдат въведени данни в едно от двете полета – партньор или клиент; посочва се сума; добавят се бележки и коментари към запазването или предпочитанията на госта и се записва резервацията. В График събития се визуализира запазеният час за помещение с данни за часовете и имената на клиента/партньора;\n– Запазеният час за зала/помещение може да се редактира чрез бутон „Редакция“;\n– Запазеният час за зала/помещение може да се анулира – бутон „Анулиране“, ако клиентът се откаже от услугата;\n– Програмата предоставя автоматични проверки за заети помещения и часове и не позволява дублиране при резервиране на час.\n• Добавена е нова функционалност при операции от вид Групово настаняване. Създаден е нов вид изглед с име „График Групи“. Той се визуализира като 4-ти изглед на основния График заетост. В този изглед са налични всички резервации, създадени като групова операция от Операции → Групово настаняване. Действия се изпълняват само с цялата група от няколко стаи, не се допускат действия с конкретна стая. Предоставено е удобство за потребителите на софтуера като са създадени следните действия с групата:\n– При създаването на операция Групово настаняване е добавена опция за внасяне на Депозит/Аванс, които е валиден за цялата група, не за конкретна стая. ДДС ставката на авансовото плащане е идентична с основната ДДС ставка за туристическите услуги – нощувки и пакети;\n– Групово Редактиране на няколко стаи – десен бутон на мишката в График Групи и бутон „Редакция“ – позволява да се направят корекции за цялата групова резервация, да се променят параметрите за цени, брой нощувки, използвани услуги, данни за групата, данни за титуляр и др.;\n– Групово Плащане на няколко стаи – десен бутон на мишката в График Групи и бутон „Плащане“ – позволява да се разплати цялата сметка на всички стаи от груповата операция без значение дали са в статус резервация или настанени. При групово разплащане се калкулират всички дължими суми от всички стаи и се отчита депозита/авансовото плащане ако има такова за групата. Издават се всички необходими документи при разплащането;\n– Групово Напускане на няколко стаи – десен бутон на мишката в График групи и бутон „Напускане“ – позволява да се освободят заедно група от настанени стаи, да се разплати тяхната обща сметка, да се издаде общо документ – фактура, квитанция и др.;\n– Документи за групово операции. В меню Редакция → Документи → Нов → Номер на операция е добавен нов таб „Групи“. Визуализират се само груповите операции и при избор на групова операция в документа се зареждат всички детайли от всички стаи в групата. Тази опция позволява издаване на документи преди настаняване или по време на престои на гостите.\n• Добавена е опция за промяна на основни ДДС групи за нощувки, услуги, операции и документи при вече съществуващи такива в софтуера:\n– В меню Редакция → ДДС групи → ДДС групи на типове стаи е добавена опция за избор на „Действия с операции и документи при смяна на ДДС група“ с възможност за: „Преизчисляване на ДДС група на текущи операции (резервации/настаняване)“ – всички детайли за нощувки, които не са платени, автоматично ще приемат променената ставка за ДДС; или „Запазване на ДДС групи на текущи операции (резервации/настаняване)“ – детайлите запазват текущите параметри. Опцията се активира единствено ако е променена ДДС група на тип стая или на всички типове стаи;\n– В меню Редакция → Цени на услуги е добавена опция за избор на „Действия с операции и документи при смяна на ДДС група“ с възможност за: „Преизчисляване на ДДС група на текущи операции (резервации/настаняване)“ – всички детайли за услуги, които не са платени, автоматично ще приемат променената ставка за ДДС; или „Запазване на ДДС групи на текущи операции (резервации/настаняване)“ – детайлите запазват текущите параметри. Опцията се активира единствено ако е променена ДДС група на услуга или всички услуги;\n– Експорт към Счетоводство – направени са корекции свързани с промяната на ДДС групи при генериране на XML файл. Добавено е ново поле в Редакция → Администриране → ДДС групи → Добавяне/Редакция на ДДС групи → ДДС операция (счетоводство). Чрез данните в това поле, се определя отразяването на облагаемите доставки с различни ДДС групи при експорт към счетоводство.\n• Добавена е възможност за автоматично извличане на данни за курс на валута в модул Редакция → Администриране → Валути. Автоматичен курс на валута се предлага от програмата и при издаване на Международен документ (Invoice).\nMicroinvest Хотел Pro вер. 1.00.015 от 08.12.2021г.\n• Разширена е функционалността на модул „Ценови правила“ като са добавени две нови ценови прави – Период и Ден от седмицата в меню Редакция → Ценови правила. С наличието на тези правила се позволява гъвкаво ценообразуване, формиране на по – голяма разновидност от отстъпки, специални цени за празнични дни, периоди от годината или седмицата, дефиниране на по – високи или по – ниски цени в зависимост от натовареност на обекта и др.\n– Ценово правило „Период“ позволява да се избере интервал От дата – До дата и да се заложат условия за прилагане на цена на нощувките в този интервал; да се увеличава или намалява стандартната заложена цена от Ценови листи; да се добавят изключения от прилагане на правилото;\n– Ценово правило „Ден от седмицата“ – позволява дефиниране на различни цени за конкретни дни от седмицата, уикенд, делнични дни и т.н.; залагане на отстъпки за един или няколко дни от седмицата; промяна на цената в посока увеличение или отстъпка; изключения от правилото;\n– Новосъздадените ценови правила предоставят на потребителите възможността за автоматично изчисляване на цените на нощувките в различните периоди, като за дните с ценови правила се прилага цени на нощувки спрямо заложените критерии, а за останалите дни от престоя – цени по ценови тарифи от меню Ценови листи. Ако при добавяне на резервация/ настаняване, те попадат в критериите на някое от създадените правила, цената или отстъпката от правилото се прилагат още при създаване на операцията и е видима за потребителите в колона Ценови правила на всеки ред с нощувка.\n• Добавена е нова функционалност „Изпращане на документи по E-mail“. Добавен е нов таб в меню Други → Настройки → Онлайн услуги. Налични са 3 възможности за конфигуриране и изпращане по E-mail:\n1. Изпращане от Sendera.bg (Система за електронен обмен и класификация на документи). Използването на модула изисква предварително вписване в система Sendera от секция Данни за вписване в Sendera – онлайн услуги на Microinvest; Добавена е възможност за автоматично създаване на връзка/вписване в система Sendera – въвеждане на потребителско име и парола, с които е извършена регистрация на потребителя в Sendera. Въведените данни за E-mail се използват при изпращане на документи и справки като данни за E-mail на подателя;\n2. Изпращане от собствен SMTP сървър – секция Настройка на собствен SMTP Server. Използва се като подател при изпращане на документи и справки по E-mail. Включва данни за: Е-mail – вписва се E-mail, от който ще бъде изпратен документа; Парола – вписва се паролата, с която потребителят се вписва в посочената електронна поща; Шаблон на подпис – вписва се подпис на писмото. Съдържанието намира отражение в поле Текст в секция Изпращане по E-mail, при неуспешно вписване се отключват допълнителни полета за SMTP Хост, STMP Порт и Потребителско име; секция Парола за преглед на документи, изпратени по E-mail – включва настройка Използване на парола за преглед, която отключва полета Парола и Повтори паролата;\n3. Изпращане от noreply@microinvest.net – когато в таб Онлайн услуги нямаме въведени Еmail-и или въведените не са коректни, при изпращане на справки/документи, за Еmail на изпращач се приема noreplay@microinvest.net.\n4. Направена е визуална и функционална оптимизация в секция Обработка на резултата при визуализиране на печатната форма на всички видове документи:\n– добавени са бутони за експорт на документи и справки в Word, Excel и PDF формат;\n– добавен е нов бутон Изпращане по Е-mail. Отключва секция Изпращане по E-mail с данни за получател, тема и име на файла, подпис на писмото;\n– Поле Е-mail – автоматично попълнено. За документи: Ф-ра, ДИ, КИ, Квитанция и др. попълва Е-mail на партньора, посочен в данните му, меню Редакция → Партньори → Основни данни. За справки попълва E-mail на фирмата, посочен в меню Редакция → Администриране → Моята фирма → Данни на български език → групбокс Адрес;\n– Поле Тема – автоматично попълнено. Съдържа името на документа/справката и периода, за който е изведена. Полето е с възможност за редакция;\n– Поле Файл – съдържа името на файла. Полето е с възможност за редакция;\n– Поле Текст – извежда въведеното съдържание в поле Шаблон на подпис, секция Онлайн услуги, меню Други → Настройки → Онлайн услуги. Полето е с възможност за редакция;\n– Добавени са съобщения в секция Помощен панел, свързани с изпращане на справки по E-mail;\n5. Добавена е нова функционалност за изпращане на справки по E-mail в таб Обработка на резултата във всички справки от меню „Справки“, Адресни карти и Потвърждение на резервация.\n• Добавена функционалност за Преместване на резервация. Предоставена е възможност за преместване на резервация, чрез промяна на номера на стаята и на периода на резервация на вече създадена и въведена такава в График заетост. По създадената операция може да има добавени авансови плащания, които ще се „преместят“ заедно с всички данни за гости, имена на гости, брой нощувки, допълнителни изисквания. Преместването се изпълнява при следните условия:\n1. Добавено е ново меню в Редакция → Администриране → Политика за преместване. Необходимо е да се посочи една от следните опции: Цените се запазват при преместване в друга стая/Цените се преизчисляват при преместване в друга стая. Това определя дали да се запазят условията или да се приложи друга цена, според типа на новата стая;\n2. Преместването се изпълнява чрез Десен бутон на мишката върху клетка с Резервация – Редакция – промяна на номера на стаята от поле Номер на стая;\n3. Преместването се изпълнява с маркиране с ляв бутон на мишката върху съществуваща/вече въведена резервация, влачене с мишката в График заетост и поставяне на операцията в желаната нова клетка.\n4. Резервации може да се преместват както за други дати в същата стая, така и за същите дати, но в друг тип или друг номер на стая.\n• Добавена е Локализация по държави. Направени са следните нововъведения:\n1. В инсталатора на програмата е добавено поле за избор на държава. Избраната държава определя ДДС ставките и Валутите за работа след инсталация на продукта;\n2. В меню Други → Настройки → Основни е добавено поле Държава;\n3. В меню Редакция → Администриране са добавени две нови функционалности: ДДС групи и Валути;\n4. В меню ДДС групи има две секции за определяне на ДДС ставки за работа: Добавяне/Редакция на ДДС групи и ДДС групи на типове стаи. Тук може да се дефинират проценти, наименования, подредба на предпочитана ставка за работа във всички основни екрани: операции, документи, справки; ДДС групи на типове стаи – позволява да се промени ставката за ДДС на всички типове стаи, ако тя е законосъобразно различаваща се от стандартно зададената за конкретната държава;\n5. В меню Валути се дефинират описанието, ISO код на валута, абревиатура и курс на валута;\n6. Направена е преработка на всички печатни документи – Фактура, Квитанция, Кредитно, Дебитно известие и други, като са добавени динамични полета за ДДС група, Данъчна основа и Сума за плащане.\n• Добавена е информацията от поле „Допълнителни данни“ на операции резервация/ настаняване в информационен прозорец на График заетост.\n• Разширена е функционалността на програмата за работа с клавишни комбинации.\n• Предоставена е възможност за работа с програмата чрез използването само на клавиатура.\n• Оптимизация при работата с четци на лични документи;\nMicroinvest Хотел Pro вер. 1.00.014 от 01.09.2021г.\n• Добавена е нова функционалност за индивидуално настаняване:\n(функционалността е приложима както при обекти от тип хостел, обществена спалня, хижа, място за отдих, лагери и бунгала, така и при хотели с индивидуални и специални услуги и процедури, СПА и балнеолечебни комплекси, сезонен туризъм и др.)\n• В основен екран резервация/ настаняване е добавен бутон за избор на типа на създаваната операция – „Стая“ и „Човек“;\n• Добавен е нов екран след избор на опцията „Човек“, в който се позволява за всеки възрастен и дете в операцията да се задават отделни/различни ценови листи и туристически пакети, цени по туроператори или индивидуални отстъпки;\n• До името на всеки от индивидуално настанените възрастни или деца е добавен бутон, чрез който може да се визуализират конкретна сметка на лицето или сметките на няколко лица;\n• Добавена е опция за проследяване на индивидуалните сметки на всеки от гостите в стаята, като се изчисляват дължимите от тях суми, според приложените ценова листа или отстъпка за отделен гост;\n• Добавена е опция за начисляване на авансови плащания или депозити за всеки един от гостите;\n• Добавена е опция за плащане на индивидуална сметка на госта, сметка на няколко гости в стаята и сметката за цялата стая, по избор на потребителя;\n• Добавена е опция за въвеждане на използвани услуги извън пакета, които да не са общи за стаята, а за конкретния гост (пример: в стая има настанени 4-ма гости – само един от тях използва услуга „масаж“);\n• Добавена е опция различни гости в една стая да използват различни пакети за изхранване, пансион и други услуги от този тип (пример: в стая има настанени 2-ма гости – единият от тях е настанен с пакет, който включва закуска + вечеря, другият – само закуска);\n• Добавена е опция за редактиране и заместване на имената на гостите при настаняване, когато имената са различни от въведените имена при създаване на резервация – опцията е създадена с цел елиминиране на операторски грешки;\n• Добавена е възможност за индивидуално напускане на всеки един от гостите в стаята, според периода на неговия престой, без значение от общия престой за стаята; начисляване на неговите дължими сметки за нощувки и използвани услуги до датата му на престой;\n• Добавена е опция за деклариране на различни данни за фактуриране на всеки един от гости в стаята;\n• Добавена е опция за издаване на индивидуална или обща фактура при напускане на гост/и от една и съща стая;\n• Добавена е опция, сметките от ресторант, да бъдат начислявани към сметката на титуляра на стаята и да не може да се напуска стая, по която има дължими сметки от ресторант и др.\n• Направена е промяна във визуалната и информативна част на екран „Добавяне на услуги и плащания“, при операции от новосъздадената функционалност за индивидуално настаняване. В този екран, потребителите избират какви данни да се визуализират – индивидуални данни за гост и неговите услуги и сметки или общи данни за услуги и сметки на всички гостите в стаята. Предоставена е опция да се добавят отстъпки, услуги, авансови вноски, разплащания – пълни или частични на избран и маркиран с отметка гост;\n• Преработени са всички справки в секция „Справки“, така че да отчитат информация за гостите, техните нощувки и финансовите параметри на операциите, когато се създават с новата опция за индивидуално настаняване;\n• Модифицирани са част от имената на колоните на справките в секцията „Справки“, с цел детайлизиране и аналитичност на информацията;\n• Добавени са нови колони и критерии за търсене в следните справки в секция „Справки“:\n• „Справка Резервации“ – добавена колона „Номер на резервация“;\n• „Справка Пристигащи/Заминаващи“ – добавена колона „Сума“; разделени са колоните за датите на престой, разделяне на типа и номера на стаята в отделни колони, коригирани филтри за търсене;\n• „Справка Пансион“ – разширен филтър за търсене с опция за избор на период, възрастови групи и създаден пансион за тях; търсене по типове операции;\n• „Оперативна справка на домакинството“ – добавено разширение за търсене и разграничаване на автоматично почистване, дефинирано през модул „Настройки“ или за конкретна стая – посочен ден на почистване в резервацията; добавена опция за избор на „Частично почистване/Смяна на бельо“ при търсене по Вид почистване;\n• „Справка туроператори“ – оптимизация на имената на критериите за филтриране и промяна на името на колона „Туроператор“ на „Клиент“, съобразно функционалността за индивидуално настаняване;\n• „Справка документи“ – при търсене на тип документ са добавени опция за избор на Кредитно/Дебитно известие и Международен документ; променена е формата за избор на партньор като при двоен клик в търсещото поле се визуализира модул „Партньори“; преименувано е полето „Сума“ – „Сума на документа“;\n• „Финансова справка“ – корекция в имената на филтри и колони: „Стая“ – „Номер на стая“; „Титуляр“ – „Клиент“ (съобразно индивидуално настаняване на гостите), „Обща сума за плащане“ – „Обща дължима сума“;\n• „Справка платени сметки по дата на плащане“ – оптимизирана е работата на справката при по-голям брой авансови плащания/депозити, прихващане на плащанията, частични прихващания и плащане на конкретни нощувки и услуги в операцията; оптимизация в имената на филтрите;\n• Създадена е опция за работа с всички видове разплащания, авансови плащания, частични плащания, издаване на придружаващи документи при индивидуално настаняване;\n• Добавена е опция, при издаване на документи и прикачване на „Номер на операция“, да се избере конкретен гости и да се издаде документ с неговата индивидуална сметка;\n• Направена е оптимизация в експортен файл към Единна система за туристическа информация (ЕСТИ);\n• Направена е оптимизация в модул „Ценови листи“ – за прилагане на новата функционалност при индивидуално настаняване е необходимо да се дефинират ценови листи „На човек“;\n• Направена е оптимизация при работа с модул „Ценови правила“;\n• Направена е оптимизация в работата на модул „Групово настаняване“;\n• Направена е оптимизация при връзката с ресторантски модул Microinvest Склад Pro Ресторант – при работа с операции с индивидуално настанени гости, сметките от ресторант се начисляват в сметката на титуляра в хотелската система;\n• Направена е оптимизация при експортиране на файл към счетоводна програма Microinvest Делта Pro;\n• Оптимизация на драйвери за връзка с фискални устройства;\n• Направена е оптимизация в локализация на интерфейс, документи и справки на руски език;\n• Направена е оптимизация в локализация на интерфейс, документи и справки на украински език;\n• Направена е оптимизация в локализация на интерфейс, документи и справки на английски език.\nMicroinvest Хотел Pro вер. 1.00.013 от 07.06.2021г.\n• Направена е промяна във версията на реквизит MSSQL сървър, който програмата инсталира. Основното изменение е, че от MSSQL Server 2008R2 се преминава към MSSQL Server 2014. Важни акценти са:\n• При системи, които вече имат инсталиран MSSQL сървър, няма да настъпи никаква промяна. Инсталаторът Не прави ъпгрейд/обновяване на сървъра, остава съществуващия до момента;\n• Промяната се отнася за нови инсталации;\n• Избраният сървър MSSQL Server 2014 изисква пълна актуализация на Windows 7 (ако операционната система е такава), като това е най – високата версия на сървър, която може да работи на Windows 7;\n• Минималната версия на сървър, за която инсталаторът проверява дали е налична на машината – остава MSSQL Server 2005.\n• Добавена е нова възможност за закупуване на програмата на абонаментен принцип – серия Microinvest Хотел SUB. Освен стандартният начин за притежаване на лиценз, се предоставя опция за заплащане на продукта за посочен от Вас период – от дата/до дата. Microinvest Хотел SUB Ви осигурява същите функционалности, както Microinvest Хотел Pro, но с автоматичен достъп до всички нови версии, както и гъвкави условия за използване, които се адаптират към динамичните нужди на бизнеса. Подходящо решение за сезонни обекти;\n• Оптимизация при използване на сървисите на Microinvest. Преминаване към по – защитен стандарт на обмен на информация, свързан с различни автоматични услуги, като търсене по ЕИК и ДДС номер, валутни курсове, във всички софтуерни продукти на Microinvest;\n• Добавен нов бутон за Копиране имената на гостите при създаване на операции. Целта на този бутон е да оптимизира времето за работа на операторите при въвеждане на резервации с голям брой гости в една стая, когато не са известни предварително имената на всички гости;\n• Добавен е нов Информационен прозорец за новини, актуална и полезна информация от Microinvest;\n• Добавена е нова справка Лог на действията на потребителите – проследяване на всички промени по операциите с данни за предишно и текущо състояние;\n• Направена е оптимизация на филтрите за търсене по период в основен изглед на График заетост;\n• Направена е оптимизация при изключване на предлагани услуги от Tуристически пакети;\n• Направена е оптимизация при печат на Бланка „Потвърждение на резервация“ през операция Групово настаняване;\n• Направена е оптимизация при форматирането на колоните в Справка Заетост;\n• Добавена локализация на интерфейса на руски език;\n• Добавена локализация на интерфейса на украински език;\nMicroinvest Хотел Pro вер. 1.00.012 от 01.04.2021г.\n• Добавен e нов вид документ Потвърждение на резервация.\n• Добавена e настройка Печат на бланка за потвърждение при Резервация, меню Други → Настройки. Активирането на настройката позволява при записване на резервации да се визуализира и отпечатва бланка, която да бъде изпратена към титуляр по резервацията;\n• Добавено е ново поле Политика на хотела, меню Редакция → Администриране → Данни за хотела. Въведените данни намират отражение при печат на Потвърждение на резервация;\n• Добавено е ново поле Информация за обекта, меню Редакция → Обекти. Въведената информация намира отражение при печат на Потвърждение на резервация;\n• Добавени са филтри за проследяване на сметки, постъпващи от Ресторант.\nВ меню Операции → Връзка с Ресторант е добавен филтър за търсене по: Номер на стая, Обект, Наименование на база данни, дата;\n• Добавена е възможност за издаване на Международен документ.\nДобавена е функционалност за създаване на Международен документ към вече издаден документ – Фактура, Кредитно известие, Дебитно известие. В меню Редакция → Документи, при създаване на нов документ е добавен тип на документ Международен документ. Изборът на този тип документ, визуализира поле Номер на документ, в което се избира съответният номер на вече издаден документ; избират се Валута и Курс, като цените по редове се преизчисляват спрямо зададения курс на валутата.\nЗа издаване на Международен документ е необходимо да бъдат предварително дефинирани номенклатурите на чужд език. За тази цел са добавени нови полета Име на чужд език в следните менюта:\n• Редакция → Администриране → Моите фирми → Основни данни и Адреси;\n• Редакция → Партньори → Основни данни и Адреси;\n• Редакция → Администриране → Тип стаи;\n• Редакция → Обекти → Туристически данък;\n• Редакция → Туристически пакети;\n• Редакция → Цени на услуги;\n• Добавена е възможност за въвеждане на Настройки на сървър за връзка с база данни при първоначално инсталиране на програмата;\n• Добавена е възможност за повторен печат на Адресни карти, меню Операции → Напуснали. В прозореца се визуализира информация за всички пренощували гости за минали периоди. Предоставена е възможност за повторен печат на Адресна карта на конкретен гост с данните за престой.\nВ долния десен ъгъл на екрана е добавен бутон Справка, с помощта на който визуализираните данни на екран, се преобразуват в справка;\n• В График Заетост е добавен информационен прозорец при позициониране на мишката върху резервация/настаняване. В прозореца е налична информация за броя гости в стаята – възрастни и деца; обща дължима сума за плащане; авансови плащания; платени суми и дължим остатък за разплащане. Информационният прозорец има различна цветова рамка в зависимост от статуса на платените суми:\n• Червен – при липса на плащания към операцията;\n• Оранжев – при частично плащане или внесен депозит/авансово плащане;\n• Зелен – при напълно разплатена дължима сметка за стая;\n• Добавена е настройка Печат на туристически данък на отделен ред в документ, меню Други → Настройки. Активирането на тази настройка позволява при издаване на документ, при напускане на стая или от модул Документи, на последен ред след данните за нощувки и услуги да се визуализира отделен ред с информация за количество, цена, ДДС ставка и обща сума на дължимия туристически данък. Размера на дължимия туристически данък се изчислява автоматично от програмата, спрямо броя нощувки и броя гости в стаята и е съобразен с това дали е включен в общата цена или се начислява отделно от нея. Туристически данък НЕ включен в цената е настройката, която определя как да се изчисляват дължимите суми за него, дали е част от общата дефинирана цена на стаята или се начисляват отделно от нея;\n• Добавена е настройка Период на почистване, меню Други → Настройки. В програмата е добавена нова функционалност за настройка и използване на така нареченото дневно, седмично или частично почистване. За целта в модул Настройки е създадена опция за задаване на Период за почистване, като при нейното отбелязване се посочва брой дни на междинните почиствания. Това позволява програмата автоматично да пресметне ден от престоя и да сигнализира на оператора кои стаи са „за почистване“ на конкретната дата. На График Заетост иконата за частично почистване за конкретна стая започва да премигва, когато настъпи денят за нейното почистване;\n• Добавено е ново поле Период на почистване, меню Операции. Посредством полето към всяка стая при резервация/настаняване може да се зададе на кой ден от престоя да се извърши частичното почистване, като това може да бъде различна продължителност на престой от общата настройка за всички стаи;\n• Направена е оптимизация в екран Операции при използване на скрол бутон;\n• Добавен е нов програмен метод за оптимизация в бързодействието при създаване на стаи. Оптимизацията позволява по – бързо създаване на голяма номенклатура от стаи, етажи, сгради, разпределяне на стаите по обекти. Позволява се създаване на стаи с едни и същи номера на стаите в различни обекти. В меню Редакция → Стаи е добавен филтър по Обект за извеждане на създадените стаи само към определен обект;\n• Добавен е нов програмен метод за оптимизация в бързодействието при визуализиране на списък клиенти, меню Редакция → Клиенти. Програмната оптимизация позволява бързо и лесно търсене на конкретен клиент посредством филтриране по ЕГН, име, телефонен номер и т.н. Оптимизирано е бързодействието при търсене от списък с голям брой клиенти. Оптимизиран е и процесът по търсене и записване на клиенти с четец на лични документи;\n• Пренареждане на справките в меню Справки по функционалност;\n• Добавена е нова справка Справка клиенти, меню Справки. Предоставя информация за всички създадени клиенти в системата, с възможност за филтриране по име, ЕГН, телефонен номер;\n• Добавена е нова справка Справка Данни за престой, меню Справки. Справката е динамична благодарение на гъвкавите филтри, които позволяват извеждане на данни за предстоящи Пристигания, за текущи Настанени стаи, за Заминаващи, за минали периоди и вече Освободени стаи.\nСправката позволява търсене на данни за престой на конкретен гост, без значение дали е бил титуляр в стаята или само гост. Налична е информация за типа и номера на стаята, брой нощувки, дължима сума за престой.\nСправката предоставя и опция да се изведат всички данни за престой по конкретен тип стая. В комбинация с вида операция, справката може да се използва за проверка на престой в предходни и бъдещи периоди;\n• Добавена е оптимизация в Оперативна справка на домакинството. Направено е разделяне на типа стая от номер на стая в отделни колони. В справката се визуализират всички стаи отбелязани като Частично почистване. Гъвкавите филтри позволяват отделяне на стаите, които са в статус Пълно почистване и Частично почистване;\n• Добавена е нова справка Справка платени сметки по дата на плащане, меню Справки. Справката проследява всяко едно извършено плащане в програмата по дата и час на плащане; вид плащане; платена сума; авансови вноски. По този начин се проследяват всички отделни разплащания по дадена стая, както за предстоящи резервации, така и за вече настанени стаи. Към всяка стая е налична натрупана дължима сума по нощувки и услуги, всяко отделно плащане, авансово, частично разплащане или плащане на обща сметка с детайлни данни за дата и час и извършеното плащане в системата;\n• Добавена е нова справка Справка Туроператори, меню Справки. Тя предоставя информация за всички резервации или вече настанени стаи, към които е добавена Ценова листа по Туроператор. При избор на конкретен Туроператор се извеждат всички операции с данни за номер на стая, типа стая, статус на операцията, брой нощувки, тип на гостите – възрастни/деца, ценова листа, туристически пакет, обща сметка на стаята, допълнителни данни. Налична е обща сума за всички дължими сметки по стаи към избран Туроператор;\n• Добавена е нова справка Справка Заетост, меню Справки. Справката предоставя данни разделени в три отделни секции: Брой заети стаи; Брой свободни стаи; Заети стаи в проценти.\nАналогично на един от изгледите в График Заетост, справката предоставя информация за всички заети стаи в различни периоди, като спрямо нуждите на потребителя може да се изведе спрямо конкретна стая или спрямо конкретен тип стаи.\nДанните за Брой заети и Брой свободни стаи позволяват проследяване на заетостта в минали периоди, текущо състояние и планиране на бъдещи периоди.\nДетайлната информация за заетост способства за лесно планиране на групови посещения, бюджетиране, информация за най–продавана стая, най – търсеният тип стая, най – предпочитани помещения и т.н.\nMicroinvest Хотел Pro вер. 1.00.011 от 19.01.2021г.\n• Добавена нова функционалност за експорт към счетоводна програма Microinvest Делта Pro. Меню Операции – Експорти – Счетоводство. Наличният експорт създава файл с разширение *XML, който се импортира в счетоводната програма.\nПредоставена е възможност за експортиране на фактурирани и нефактурирани продажби с опции за избор на номера на документи и дати за експорт. Налични са предварително дефинирани базови счетоводни сметки, но потребителите могат да дефинират индивидуални такива, спрямо аналитичността в сметкоплана. За експортиране са предвидени всички услуги по нощувки, туристически пакети или индивидуални удобства, както и различните видове разплащания;\n• Добавена нова функционалност при връзка с ресторантски софтуер Microinvest Склад Pro Light – Ресторант. Изградена възможност за връзка на програмата с повече от една база на ресторантската програма. Това позволява получаване на сметки за консумация от различни точки в обекта. Новости:\n✓Създадена е функционалност за връзка с една база на складовата програма, в която има няколко дефинирани обекта (Например в една база са налични обекти: Лоби бар и Ресторант), като се позволява разграничаване на консумацията от различните обекти;\n✓Създадена е функционалност за връзка с повече от една база на складовата програма, намиращи се на един и същи сървър;\n✓Създадена е функционалност за връзка с повече от една база на складовата програма, намиращи се на различни сървъри;\n✓Добавено е поле „Наименование за Хотел Pro”, което позволява задаване на потребителски имена за отделните точки с постъпваща консумация;\n✓В меню Операции – Връзка с Ресторант – добавени колони „Наименование за Хотел Pro” и „Обект“;\n✓Към наименование на детайл „Консумация в ресторант от дата (ден, месец, година, час)“ се добавя името на „Обекта“ от Ресторант и „Наименование за Хотел Pro“ от меню „Настройки“ – „Връзка с база Склад Pro”.\n• Оптимизация в Графичен изглед на График заетост – промяна в информацията обединена по типове стаи в таблици „Брой заети стаи“, „Брой свободни стаи“ и „Заети стаи в проценти“. Оптимизация на Графики – „Дневен отчет“ и „Седмичен отчет“;\n• Добавена нова функционалност за Визуализиране на деня от седмицата в График Заетост. Активиране от меню „Настройки“ – „Визуализиране на ден от седмицата в График Заетост“;\n• Оптимизация в Табличен изглед на График заетост – визуализиране на нощувките от последния ден от месеца, към текущия месец;\n• Оптимизация в модул „Клиенти“ при липсващи данни в поле „ЕГН“. Добавени са допълнителни проверки при въвеждане на вече съществуващи записи за клиенти в базата данни;\n• Оптимизация при въвеждане на чужденци с четец за лични документи. Разширен обхвата на четене на различни типове и спецификации на лични документи за различните държави;\n• Оптимизация при издаване на „Адресна карта“ – след редакция на данните за госта се обновяват корекциите при повторен печат на „Адресна карта“;\n• Добавена нова опция „Безсрочен“ при въвеждане на информация за валидността на личните документи в модул „Клиенти“;\n• Оптимизация при работата с ценови листи по Туроператор. При избрана ценова листа с Туроператор в операция, при напускане на стая, фактурата се издава към данните на Туроператора;\n• Оптимизация в модул „Операции“ – екрани Пристигащи, Заминаващи, Настанени. Добавена опция за редактиране на данните за резервация/настаняване, промяна на брой нощувки и гости, допълнителни данни, промяна на цени и др. Оптимизация и на визуалната част на екрани – Пристигащи/Заминаващи/Настанени;\n• Оптимизация в модул „Групово настаняване“ – полета Име и Описание от груповата резервация се визуализират в поле Допълнителни данни на всяка операция, част от общата групова резервация;\n• Добавени са нови формати на печатни бланки за документи: Фактура; Кредитно известие; Дебитно известие; Квитанция; Проформа фактура;\n• Оптимизация в Справки „Регистър настанени туристи“ и „Декларация по чл.116“ – промяна при пресмятане на данните за брой туристи/пренощували лица, при регистриране на едно и също лице няколко пъти в текущия месец;\n• Добавена локализация на интерфейса на английски език;\n• ЕСТИ (Единна система за туристическа информация) – оптимизация на *csv файл при експортиране на данни за пренощували лице на всеки 24 часа.\nMicroinvest Хотел Pro вер. 1.00.010 от 01.07.2020г.\nВъв връзка с промени в Закона за данък върху добавената стойност (ЗДДС), изм. и доп. ДВ. бр. 55 от 19 Юни 2020г., в сила от 01.07.2020г. относно намаляване на ставката за данък добавена стойност от 20% на 9 % за настаняване, предоставяно в хотели и подобни заведения, отдаване под наем на площадки за къмпинг или каравани; ресторантьорски и кетъринг услуги; книги; бебешки храни и пелени във версия 1.00.010 и версия 1.00.100 – СУПТО е направена следната оптимизация:\n• Добавена нова функционалност за начисляване на ДДС ставка 9% за хотелски удобства, предлагани на рецепция при продажба на услуги извън туристически пакет. Добавена колона ДДС ставка: Модул Цени на услуги. Прилага се индивидуална ставка, спрямо конкретно предлаганата услуга;\n• Добавена нова функционалност при връзка с ресторантски софтуер Microinvest Склад Pro Light. Изградена възможност за разделяне на сметки, постъпващи от ресторант с две отделни ДДС ставки. Не се изискват специални настройки от потребителя. При приключване на сметка в Microinvest Склад Pro Light, която ще бъде заплатена на рецепция, в детайлите на стаята се добавят редове за консумация от ресторант, с разделени ДДС ставки. (Например при консумирани в ресторант храна и алкохол, в стаята в Microinvest Хотел Pro, ще се визуализират 2 отделни реда: 1. Консумация ресторант (за храна – 9% ДДС ставка), 2. Консумация ресторант (за алкохол – 20% ДДС ставка);\n• Добавен нов модул „Управление на касов апарат“ в меню Други. В тази секция са налични възможности за извеждане на:\n✓ Внасяне/Извеждане на суми от касов апарат;\n✓ Изготвяне на дневни отчети от касов апарат – Z – отчет и X – отчет;\n✓ Месечни отчети от касов апарат – кратък или пълен отчет спрямо текущ или предходен месец;\n✓ Отчет по номер на КА – кратък, пълен;\n✓ Отчет за период – кратък, пълен;\n✓ Дубликат на последно издаден фискален бон;\n• Оптимизация в модул Документи. Добавено съобщение за обвързаност на операция/стая при издаване на документи;\n• Оптимизация при визуализирането на Туристически данък на печатни документи: Фактура, Кредитно и Дебитно известие;\n• Оптимизация на въвеждането на гости: възрастни/ деца при резервация/настаняване на стая;\n• Оптимизация при въвеждането на авансово плащане, което е равно на цялата стойност на резервацията/настаняването. Позволява предварително плащане на цялата сума на стаята;\n• Добавен нов филтър „По обект“ в модул Документи. Редакция – Документи – филтър Обект;\n• Оптимизация на Обща справка платени сметки – обновени филтри по дата и час за бързо търсене на платени сметки с различни типове на плащане;\n• Оптимизация на „Справка Пансион“.\nMicroinvest Хотел Pro вер. 1.00.009 от 21.05.2020г.\n• Добавен комбиниран инсталатор за избор на версия за инсталация 1.00.009 или 1.00.100 – СУПТО. Преминаването от версия 1.00.100 – СУПТО към 1.00.009 е невъзможно. Версия СУПТО изисква задължително наличие на връзка с фискално устройство! СУПТО версия № 790 от списъка на НАП.\n• Добавена опция за настройка на Фискални Устройства – работа с фискални устройства, одобрени от НАП (Меню Настройки – Устройства).\n• Оптимизация на бързодействието на модул „Операции“ – оптимизирано бързодействието на бутоните за запис, добавяне, разплащане, проследяване на детайлите по операции.\n• Оптимизация на модул „Потребители“ – добавена обвързаност с обект, работно място, имена, пароли и права на потребители.\n• Оптимизация на „Потребителски права“ – настройка на потребител към потребителска група с определени права и рестрикции.\n• Добавен „Одиторски профил“ – достъп до конфигурационната и справочна част на софтуера.\n• Добавена опция за създаване на „Работни места“. Редакция – Обекти – Работни места.\n• Оптимизация на модул „Обекти“ – опция за задаване на различен размер на туристически данък за различните обекти, добавен Идентификатор ЕСТИ – за обвръзка със ситемата за Единна туристическа информация. Обвързаност на обекти към потребители и работни места.\n• Оптимизация на всички номенклатури – съхраняване в базата данни на всички създадени, отказани или изтрити записи на номенклатури.\n• Оптимизация на ценови листи и ценообразуване – управление на периоди, отстъпки за допълнителни лица, ценообразуване при настаняване на деца, туристически данък.\n• Оптимизация на ценови правила – ценообразуването при наличие на ценови правила за брой и тип стаи.\n• Добавена проверка за връзка с Фискално Устройство при резервация/настаняване/разплащане. За версия 1.00.100 – СУПТО, се изисква задължителна връзка с ФУ при създаване на операции.\n• Генериране на УНП – съгласно изискванията в Приложение 29 на Наредба Н:18. Уникален номер на продажбата съдържа данни за: сериен номер на фискално устройство, код на оператор, пореден номер на продажбата за това фискално устройство.\n• Оптимизация на драйвери на Касови апарати – работа с всички Фискални устройства, одобрени от НАП.\n• Добавена настройка за визуализиране на УНП на печатен документ. Настройки – Основни – Печат на УНП в документ.\n• Добавена опция за частични плащания на нощувки или услуги. Добавена колона „Частично плащане“ в операции, която предоставя опция да се плати и отпечата документ за част от дължимата сума на ред.\n• Добавена опция за авансови плащания, издаване на документи към авансови плащания, окончателни разплащания на дължима сума по стая с прихващане на аванс.\n• Добавен нов метод при печат на фискални бонове при частични, авансови и окончателни плащания.\n• Добавена нова логика за анулиране на резервации. Съхранение в базата данни на всички отказани и анулирани операции и действия на операторите.\n• Добавена опция за Сторниране на фискални бонове – през стая в режим Резервация/Настаняване и през модул Документи.\n• Добавена опция за сторниране на частични, авансови и окончателни плащания. Сторниране на издадени фискални бонове към тези плащания.\n• Добавен метод за сторниране на операции, създадени в програмата, преди версия СУПТО – с придобиване на УНП, съгласно изискванията на Наредба Н:18 – УНП:ОО000-0000-0000000\n• Оптимизация на модул Групово настаняване – предоставена е възможност за създаване на няколко резервация към едно и също лице, генериране на УНП на всяка отделна резервация, проследимост на създадените резервации.\n• Оптимизация на номератори на документи – създадена опция за гъвкави диапазони на документи, обвързаност на обект и диапазон номерации на документи.\n• Добавена опция за създаване на документи Кредитно известие/Дебитно известие. Редакция – Документи – Нов – Тип документи: Кредитно известие/Дебитно известие и връзка към Номер на документ (фактура).\n• Отпечатване на Сторно бон при Кредитни известия – при начини на плащане изискващи издаване на фискален бон, създаването на Кредитно известие отпечатва Сторно фискален бон.\n• Отпечатване на Фискален бон при Дебитни известия – добавена опция за печат на фискален бон при създаване на Дебитно известие към фактура с начин на плащане, изискващ издаването на такъв.\n• Добавена нова секция справки „Национална агенция за приходите“:\n Добавена справка „Лог на действията на потребителите“ – проследяване на всички промени по операциите с данни за предишно и текущо състояние.\n Добавена „Справка обща справка платени сметки“ – предоставя данни за всички операции и документи, сторнирания, задължения по тях.\n Добавена „Справка данни за плащанията по продажбите“ – предоставя информация за всички минали и текущи плащания по операциите на база издадени платежни документи.\n Добавена „Справка детайлни данни за продажбите“ – съдържа детайлна информация за вида и броя нощувки, услуги, консумации от ресторант.\n Добавена „Справка сторнирани продажби“ – визуализира всички сторнирани плащания в програмата.\n Добавена „Справка анулирани продажби“ – съдържа данни за всички анулирани, отказани резервации и неприключени продажби.\n Добавена „Справка номенклатури“ – разделена на категории за партньори, клиенти, видове операции, потребители и потребителски роли с данни за дата на тяхното активиране и деактивиране.\n• Оптимизация на „Финансова справка“ – добавяне на колони Сторнирани, Кредитни/Дебитни известия.\n• Оптимизация на „Справка Пансион“ – добавена проверка за специален пансион за деца, проследяване на брой възрастни и брой деца при изхранване.\n• Оптимизация на „Справка Документи“ – добавени колони за Данъчна основа и ДДС разделени по групи, гъвкави филтри при търсене на документи.\n• Оптимизация на справки „Регистър настанени туристи“, „Декларация по чл.116“, „Резервации“, „Пристигащи/Заминаващи“, „Обща справка платени сметки“.\nMicroinvest Хотел Pro вер. 1.00.008 от 28.10.2019г.\n• Добавен експорт към ЕСТИ (Единна система за туристическа информация):\n✓ Възможност за експорт на CSV файл по зададен шаблон с опция за директен импорт в системата на ЕСТИ.\n• Оптимизиране на връзка с фискални устройства – работа с фискални устройства, одобрени от НАП.\n• Оптимизиран прозорец „График заетост“:\n✓ Оптимизиране на интерфейса;\n✓ Добавени нови статуси и цветове;\n✓ Добавен статус за Анулиране на резервация;\n✓ Добавен статус за Блокиране на стая – от дата до дата и с конкретна причина за блокирането – служебна стая, ремонт и др.\n• Оптимизация на модул „Операции“:\n✓ Възможност за до – настаняване на гости;\n✓ По-ранно напускане;\n✓ „Анулиране“ на платени резервации;\n✓ „Преместване“ от стая в стая;\n✓ Разделяне на дължимите суми по групи – нощувки/услуги;\n✓ Добавено „Авансово плащане“ с опция за избор на ДДС група на внесените предплащания.\n• Оптимизиране на работа с Туристически пакети – разпределение на пансион по дати и брой хора.\n• Добавена опция за настаняване на деца с възрастови групи.\n• Оптимизиране на прозорец „Разплащания“ – опция за разплащане на целия престои или на определени услуги и нощувки.\n• Добавен модул „Групово настаняване“:\n✓ Позволява бърза и лесна резервация на големи групи от гости чрез избор на дати на престои и брой гости;\n✓ Програмата автоматично предлага свободните стаи спрямо зададения капацитет на гостите и избраните дати за престои;\n✓ Възможност за избор стая за резервиране, различна от автоматично предложените.\n• Добавена функционалност за резервация/настаняване с предходни дати.\n• Оптимизиране на модул „Партньори“:\n✓ Добавяне на опция за маркиране на партньор като туроператор;\n✓ Добавяни опции за маркиране на банкови сметки.\n• Оптимизиране на модул „Ценови листи“:\n✓ Възможност за конфигуриране на гъвкава ценова политика, отстъпки за допълнителни легла, отстъпки за деца или специални клиенти;\n✓ Работа с ценови листи по туроператори;\n✓ Ценови листи „За стая“ и „За човек“;\n✓ Ценови листи по Обекти.\n• Оптимизация в модул „Клиенти“:\n✓ Добавена опция за създаване на „Атрибут“ към клиент/гост;\n✓ Възможност за гъвкаво определяне на ценови политики и отстъпки;\n✓ Оптимизиране на броя държави при настаняване на чужденци;\n✓ Интеграция с четец на лични документи – автоматично попълване на данните за настаняваните гости посредством тяхното сканиране на устройство.\n• Оптимизиране на фискални бонове при печат на авансови плащания в различни ДДС групи.\n• Добавен модул „Работни места“.\n• Оптимизация на модул „Обекти“:\n✓ Опция за добавяне на Туристически данък към обект;\n✓ Възможност за заключване на потребители към обект.\n• Добавен модул „Инвентар“:\n✓ Задаване на инвентар към всяка стая;\n✓ Задаване на количества от всяка вещ налични в помещението.\n• Оптимизация на модул „Хотелски удобства“:\n✓ Добавяне на индивидуални предлагани от хотела услуги;\n✓ Конфигуриране на цени на предлаганите услуги.\n• Оптимизиране на модул „Документи“:\n✓ Опция за издаване на документ посредством прикачване на конкретна стая, която е настанена, резервирана или вече освободена;\n✓ Добавен документ „Квитанция“;\n✓ Визуализиране на Сума на документа в списъка с издадени документи;\n✓ Опция за търсене на документ по дати, име на партньор, тип документ.\n• Оптимизация на връзката с Microinvest Склад Pro:\n✓ Добавени проверки за свързаност;\n✓ Добавена проверка за настанена стая – всички стаи, които все още не са настанени, не са видими в Ресторантски модул и на тях не могат да бъдат изпращани сметки;\n✓ Стаята е активна за трансфер на сметка само в режим „Настанен“.\n• Оптимизация на модул „Справки“:\n✓ Добавени филтри по дати и обект във всички справки;\n✓ Експорт в Excel файл на всички справки;\n✓ Оптимизация на справка „Регистър настанени туристи“;\n✓ Доработена справка „Пансион“ – допълнителна колона за пансион при настаняване/резервация на деца;\n✓ „Финансова справка“ – добавени колони за Платена сума, Авансови плащания и дължим Остатък;\n✓ Добавен филтър в „Справка документи“ за търсене по партньор, тип документи или начин на плащане;\n✓ Добавена справка „Обща справка платени сметки“ – опция за проследяване на плащанията по часове и видове плащания, разпределение по българи и чужденци.\nBy Simo|2022-06-15T19:09:03+00:00юни 15th, 2022|Categories: НОВИНИ|Tags: |0 Comments


"Послепис" от Христо Карастоянов : Живяхме в Аркадията на измамата - Библиотека Родина - Стара Загора\nНовини и събития от библиотеката\nЛетопис - архив\nШколи и клубове\nНаграда Стара Загора\nНаграда Анастасия Тошева\nБудител на Стара Загора\nОфициални църковни празници\nПодкрепа за нас\nАз искам да...\n"Послепис" от Христо Карастоянов : Живяхме в Аркадията на измамата\nПоследна редакция - 8 март 2017 г.\nДали носталгията е част от спомена или споменът е част от носталгията?...\nНосталгична среща с "Послепис" и автограф от Христо Карастоянов\nБиблиотека "Родина" съвместно с Издателска къща „Жанет 45” и Радио Стара Загора представи романа-носталгия „Послепис” на писателя Христо Карастоянов. Как в „Послепис” оживява споменът за знаковите години 1968-а и 1989-а описа пред читателите литературният критик доц. Владимир Янев. С думи за автора участва и Георги Янев.\nВие чели ли сте книгата на Пиер Байяр „Как да говорим за книги, които не сме чели”? Прекрасна книга! Една глава в нея разсъждава върху това как авторът приема рецензиите. И там се казва ясно и разбрано, че няма такъв автор, който да хареса и най-ласкателната рецензия за негова книга! Аз не съм такъв човек, аз съм доволен от казаното за мен и творбата ми от литературния критик доц. Владимир Янев.\nСтихотворението в тази книга хич не е сложено за пълнеж, авторството му е мое и ми се стори важно да бъде казано в тази книга, защото то касае влизането ни в новия век, уж прощаването ни със стария век, уж прощаването ни със старото. Но и там е пълно със спомени от онзи век. Вижте, на мен самия ми е малко странно и неестествено след романа „Една и съща нощ” да се появи това нещо. В „Една и съща нощ” беше лесно. Има нещо, което мислех за обществено важен проблем, а в безкрайните ми срещи след този роман се оказах май прав – да сваля една икона от стената. А иконата е на важен за българската история, и за литературната и за всякаква друга история човек, на Гео Милев, а също и на Георги Шейтанов. И внезапно тази книга – „Послепис”! Която е толкова лична, че по никакъв начин не бих могъл да кажа, че е нещо по-различно от лична. А странното е, че откакто излезе в средата на декември тази книга, няколко души ми писаха или ми се обадиха, за да ми кажат, че докато са я чели са си спомняли неща от своята младост, от своето време, за които даже са били убедени, че са забравени отдавна. Не неща, които ги има в тази книга. Но нещо в нея ги е подкокоросало да си спомнят свои си случки - интересни или не, няма значение. Въпросът е, че аз още не мога да оценя за себе си дали носталгията е част от спомена или споменът е част от носталгията. Защото с възрастта човек започва да забравя какво е ял на обяд, но много ясно си спомня какво му се е случило преди 30 години. И ако това нещо той го е запомнил с добро, ако от това нещо той не се срамува, не е гузен и не го отрича, а си го спомня като важен момент в неговото порастване, очевидно може да предизвика и други такива спомени у други хора. Това малко ме поуспокои относно съдбата на тази книга.\nНе е въпрос на пълнеж или копи-пействане присъствието на писани от мен пасажи от други книги в тази. Мисля, че пак опираме до същото – важните неща в живота на един човек. И това, че те се появяват на няколко пъти означава, че наистина са важни. На възрастта, на която съм, мога да си позволя да си призная, че става въпрос и за хватки. Ако по някакъв начин те са ми били полезни, защо да не ги използвам?! Повторяемостта на някои мотиви се има предвид, с цел по-тотално въздействие и внушение.\nЗа мен по-важното беше друго - понеже сега сме разделени, ама по всички възможни линии, не само на „фили” и „фоби”, по всичко, което се случва през деня ние се разделяме и каквито сме станали кибритлии хващаме се за гушите и започваме да се дерем. Същото се отнася и за онова време, в което сме се формирали като личности и са ни критикували. За едни това е страшно черно минало, за други е бяло, та бяло и светло. Черно върху бяло какво прави? Сиво. И то не 50 процента! В това сиво ние сме се раждали. Хайде, раждането не го помним, но добри или лоши сме израствали като ученици, гонили сме гаджетата, женили сме се, деца са ни се раждали, работили сме, уволнявали са ни – мен специално дисциплинарно, в казармата сме ходили и сме спасявали социализма в Чехословакия през 1968 г. Споменът е много измамно нещо и понякога ти изчезват важни неща. Ето, днес се сетих, че в тази книга ги няма 1981-82 г., с Агджа и „българската следа”, също страшно важен въпрос. През 1989 г. пък спасявахме турците от самите тях, 3 години по-рано манифестирахме под радиоактивния дъжд на 1 май... А това, което е ставало по големия свят, извън нашето сиво блатце – не го казвам с лошо чувство, е пристигало тук като някаква екзотика. Затова има една дама в книгата, която се жени за германец, маха се от България и става терористка от свръхреволюционна червена банда в Западна Германия и изгнива в затвора „Моабит”, в който през 30-те години на миналия век е лежал Георги Димитров. Само че този затвор „Моабит”, за наша изненада, е бил разширен с още една сграда тъкмо за такива като тази терористка. И всичко това е пристигало до нас като нещо, което нас не ни засяга. По този повод един ямболски автор навремето беше написал много странен разказ, за който искрено му завидях. Много скоро след Втората световна война, да кажем през 1946-47 г., в село или в град, няма значение, се вдига сватба и сватбарите тръгват с каруцата да вземат булката. И като сватбари вадят чифтетата и гърмят във въздуха. И още при първия изстрел конят на първата каруца ляга на земята. И всички се шашват – к’во става?! След кратки размишления в разказа става ясно, че конят е бил мобилизиран през Втората световна война и за него изстрелът е опасност. За сватбарите – не. Горе-долу така живяхме ние – всички изстрели в Германия, в Чили, в Афганистан през 1979 г. нас не ни стряскаха. Ние бяхме в някаква Аркадия на спокойствието, а всъщност в Аркадията на измамата. Защото като щраусите си завирахме главата в пясъка и мислехме, че сме се скрили.\nНо като че ли по-важното за мен беше какво значение има днес всичко онова, което ни се е случвало, защо понякога се събуждаме точно със спомен за събитие от преди 30 години. Май вече казах това – въпросът е да не се страхуваш от това, което си сторил преди 30 години, да не се срамуваш и най-важното, за Бога!, да не се отричаш от нищо, което си написал, от нищо, което си направил, дори да е било грозно. Защото през 90-те години, когато започна голямото преселение на умове от едната половина в другата, много хора си преправиха библиографиите. Изчезваха книги от библиографията, изчезваха статии, стихове колкото искаш изчезваха, които пък сега в наши дни отново започнаха да се появяват под формата на компромати. Самият факт, че се появяват като компромати, а уличеният човек рипва и казва: „А-а, няма такова нещо!”, означава, че той се страхува или е гузен от нещо. Да пази Господ тях... Аз имам трима внуци и единственото, за което се моля, е да не се срамуват от живота си след време и когато пораснат да могат да си купуват книги от български автори от книжарниците.\nС възродителния процес и преименуването на турците започна сериозното разделение, лишихме се от нещо важно, от едно братство и спокойствие и се сдобихме с врагове. Но не е там работата, че ги направихме по турци от турците, а в това, че ако преди това живеехме в блатцето и нещата ставаха някъде на майната им, то „Голямата екскурзия” от 1989 г. ни доказа, че на света с неговите гадости няма да му избягаме. Оттам започна много якото разделение, за съжаление, все още имам познати, които твърдят, че това е било най-правилното решение на тогавашната власт от 1984 г. И даже съвсем логично го казват. Те казват, че ако тогава то не се е случило – през зимата на 1984 г., то през 1992-93 г. бомбите са щели да падат 500 километра по-насам, тоест върху главите ни. Затова си мислех, че не бива да има такива случки в живота ни, от които да се срамуваме и да се страхуваме...\nНаистина ми е малко объркано и притеснено да съм в Стара Загора, защото за мен Стара Загора означава много! Обичам го самия град, и да поскитам обичам по улиците му, а после да се завра в двора на къщата музей „Гео Милев” и да си седя там. И когато бачках „Една и съща нощ” много по-малко щях да се учудя, ако отнякъде се беше появил Мильо Касабов между чемширите, отколкото, че не се появяваше.\nБлагодаря на Библиотека „Родина”, на Слава, разбира се, и на Краси! Аз съм бил през нощта в Библиотека „Родина”, седяхме на възглавнички през една Нощ на музеите, четяхме си и точно тогава се чувствах като в 20-те години на миналия век, когато са се събирали така задушевно, а не пред телевизора и компютъра. Имаше млади хора и беше много хубаво, много хубаво...\nЕлектронни услуги за читатели\nВестник Teen's paper\nВестник Литературен глас\nв каталога на библиотека Родина\nв електронната библиотека\nв каталога на фондация Миню Балкански (книги на френски език)\nв електронните каталози на български библиотеки\nАрхив до 2013 г. (стар сайт)\nВсички автори Ботьо Буков Виолета Бончева Виолета Христова Димитър Караджов Други автори Емил Койчев Жеко Христов Ивайло Динков Иван Груев Иван Мирчев Йордан Атанасов Керка Хубенова Кристина Божанова Мария Донева Мая Дългъчева Стайко Тополов Стана Димитрова Стойчо Стойчев Тихомир Етърски\n+359 42 630113\n+359 42 603950\n• 6000, Стара Загора, бул. Руски 17\nот 8:15 ч. до 18:15 ч.\nвсеки предпоследен четвъртък на месеца\n+359 42 623855\nВиртуална справочна служба\n© 2004 - 2020, Библиотека Родина - Стара Загора


Христо Минков: Направих неща, които не мислех, че някога ще направя | Троян Инфо\nХристо Минков: Направих неща, които не мислех, че някога ще направя\nсептември 6, 2019 Unknown Вашият коментар\nХристо Минков е ученик от 12.а клас на СУ „Св. Климент Охридски“. Тази календарна година той е открил за себе си маратонското бягане и вече има сериозни постижения от няколко национални състезания. Предлагаме ви неговия фейсбук разказ за участието му в 70-километрово бягане по старопланински маршрут, както и кратко интервю.\nДебютното ми участие на Стара планина 100×24 трасе, което всъщност е 70 км с 3500 Д+, преминава през много върхове и през алпийски маршрут Ботев – „Добрила“, където е и най-тежко за преминаване. Тръгнах добре, бавно и полека, на Ботев бях за 3:30, след това спуснах до заслона, оттам през Купена на Амбарица стигнах за 6:10, добре спуснах до „Добрила“, след което още по-добре бягах до „Дерменка“, на заслон „Орлово гнездо“ минах за 7:57 минути. След това заваля ужасен град… Беше ужасно, стана много студено, но знаех, че баща ми ме чакаше на Беклемето. Бягах с втория в класирането, но спрях на Беклемето, беше 1:33 часа и казах на баща си – край, отказвам се. Но той каза, че дотук съм стигнал и няма да се откажа. Преоблякох се и загубих 40 мин. Градушката намаля и след малко спря. Продължих, вече краката ми бяха изстинали и беше трудно, но някак си се движех. Минах „Козя стена“ и знаех колко малко ми остава, но ми се стори безкрайно. Малко преди Ушите ме задмина един бегач, потичахме малко и ни чакаше последното изкачване преди „Ехо“. Беше ужасно, но се справихме. Финиширах за 11:40. Благодаря на Боян Дочев, с когото бягах от „Тъжа“ до Купена!\nКак се запали по бягането?\nПреди няколко години участвах в националния крос „По стъпките на Васил Левски“, който се провежда всеки февруари в Троян в чест на Апостола. Тогава завърших 10-ти с доста бавно време, разочаровах се и следващите две години не се включвах в състезанието. Но тази година започнах да се готвя от януари, участвах отново и спечелих – бях най-бързият троянец с време 33:56, 1-ви в моята категория и 3-ти в генералното класиране. Оттам започна всичко, запалих се и продължих да бягам, като постепенно увеличих километрите и направих неща, които не мислех, че някога ще направя.\nВ колко състезания си участвал оттогава?\nПолумаратон София (21 км) – 3-то място, време 1:36. Обиколка на Витоша (100 км) – 2-ро място, време 14:09. Стара планина (70 км) – 4-то място, време 11:39. Тетевен (26 км) – 1-во място. Тракийски полумаратон (21 км) – 4-то място, време 1:37.\nКое считаш за свой най-голям успех досега?\nОбиколката на Витоша (100 км) е най-дългото състезание, в което съм участвал и съм преборил себе си. Това беше най-трудното нещо, което съм правил.\nКолко време ти отнема подготовката и какво още жертваш заради нея?\nЗависи от състезанието. Обикновено тренирам всеки ден. Ако се подготвям за по-дълго състезание, бягам над 20 километра на ден, а за по-късите тренирам по-малко километри. Най-вече жертвам свободното си време, но мисля, че има време за всичко, стига да намериш баланса. В началото бягането е скучно, но с времето забравяш за километрите, започваш да се чувстваш свободен и да не мислиш за нищо друго.\nКои хора те подкрепят?\nНай-много ме подкрепят родителите. Моят баща също участва на състезания, бяга с мене и тренираме заедно, което е много важно, защото едно е сам, друго е с партньор. Освен това много приятели ми пожелават успех преди състезания – мисля, че това е много важно и ме окуражава. Запознах се и с други бегачи, с които ходя по състезания, те също ми помагат.\nКакви хора срещаш на тези маратони?\nСрещам много добри спортисти, на които съм фен. Това ме мотивира и се надявам един ден да достигна тяхното ниво. Също срещам хора, с които станахме приятели.\nКакви качества развива бягането у теб?\nНай-вече развива това да не се предавам. Много пъти не съм имал никаква сила да продължа, но си казвам, че не съм дошъл да се отказвам, продължавам и така до финала – още малко, още малко и финишираш. Също така бягането те кара да мислиш много неща за живота, защото на ултрамаратон (състезание със дължина над 42 км) последните километри са скучни и почваш да си мислиш какво ли не – от това защо си жив и защо го правиш.\nИ защо го правиш?\nНа финала винаги си казвам, че никога повече няма да бягам дълго състезание, но след един месец пак отивам. То е като наркотик, но полезен и те кара да бягаш отново и отново. Да не ти пука за пропуснатите купони, дискотеки и забавления, защото има едно чувство, което не може да го опишеш – чувството да си победител.\nИма риск от контузии, но ако не прекаляваш с тренировките, не трябва да има проблеми. Също така, ако се тича в планината, трябва да се внимава – времето е много променливо и както пече, след малко вали дъжд. Понякога се минава през скали, там има от всичко и трябва да внимаваш, защото едно подхлъзване може да ти коства живота.\nТракийският полумаратон ми беше последното състезание за тази година. Догодина имам план да премина скоростно Ком – Емине (600 км) за около 7 дена, за което започвам да се подготвям още другия месец.\nПредишнаСЛУЖЕБНО СЪОБЩЕНИЕСледващаНАЧАЛО НА УЧЕБНАТА ГОДИНА


Кърма или адаптирано мляко? Какво да изберем за бебето? - Новини Dir.bg\nDnes.bg - 13 Август 19:35\nРешението за това дали да кърмите бебето или да го храните с адаптирано мляко е едно от най-важните, което родителите трябва да вземат. Всички световни и национални здравни организации са единодушни - кърменето е най-добрият начин за хранене на бебето.\nПрепоръките са в първите 6 месеца от живота на бебето то да бъде изцяло кърмено. След това до навършване на еднагодишна възраст естественото хранене трябва да продължи, успоредно със захранването. Въпреки това, не във всички случаи е възможно това да се случи. Още повече съществуват някои медицински ситуации, които не позволяват кърменето.\nDnes.bg - 24 Август 12:23\nPuls.bg - 24 Август 12:00\nPuls.bg - 24 Август 11:00\nНе трябва да махаме коричката\nDnes.bg - 24 Август 10:37\nDnes.bg - 24 Август 09:37\nС бретон или без: 15 известни дами показват колко голяма роля играе той за всяка визия\nDama.bg - 24 Август 09:05\nОще не си избрала идеалната прическа? Колебаеш се дали…


Milf-Samie профил | netki.org\nПоследно влизане: 10.07.20 19:42:30\nКогато кликнеш на бутона, ще повишиш Milf-Samie до първа позиция на главната страница за 60 секунди. През това време чат стаята на модела ще бъде много по-видима и изключително популярна! Известие за действието ти, което се вижда от модела и другите потребители, ще се появи в чата. Milf-Samie със сигурност ще оцени жеста и ще ти бъде безкрайно благодарна!\nВажни детайли за Milf-Samie\nРаботно време на Milf-Samie\nАматьорски клипове на Milf-Samie\nСписък с желания на Milf-Samie


Подозират дякон Андрей Кураев, че е пророк | Църковен егоист [сатира] | Усмивки | Показалец\nДали дякон Кураев е пророк или пък визионер, провидял в бъдещето как ще се развият определени тенденции, или пък е тайният вдъхновител на руския президент, харесал буквата на вярващия сляпо във великата руска държава отец Z., това ще решат читателите. В този брой на "Църковен егоист" публикуваме още два разказа за отец Z. от 2020 г. (Изписването на буквите з (z) в текста са според оригинала):\nВсички са такива...\nЕдин ден отец Z. дойде в епархийския склад и купи всички портрети на митрополита, които бяха в наличност. Работниците в склада много се учудиха, но с удоволствие продадоха на отец Z. всичките ненужни и zалежали портрети – и големите официални, и средните – zа кабинети, и малките, които се слагат на бюрото, например.\nОтец Z. натовари покупките си в багажника и потегли със своя таралясник към село. След месец до епархийското ръководство достигнаха някакви нелепи слухове, че отец Z. е направил нещо невъобраzимо в храма си.\nВладиката, иzмъчван от скука и беzделие, реши лично да раzбере с какво се zанимава отец Z. в поверената му енория и zаедно с това zа първи път да посети таzи енория.\nКато се натовари в своя скромен седан премиум-клас, митрополитът пое към дън-горите в края на епархията, където според слуховете се намираше търсената църква.\nКогато пристигна, владиката митрополит се иzкачи по скърцащите стълби и влеzе в малкия дървен храм. Отначало той не zабеляzа нищо странно – всичко в храма беше както трябва: трепкаха и припукваха свещите, а от стените гледаха едва раzличими в мрака свети обраzи. След миг очите на митрополита привикнаха към тъмнината и той иzвика от учудване. От иконостаса, от стените, с една дума, от всички страни го гледаха неговите портрети. В храма нямаше нито една икона и дори на главния аналой имаше портрет на митрополита - таzи снимка, на която той е с губернатора на фона на катедралата.\nВладиката се притесни и zабърzа към иzхода. Такова нещо още не беше виждал. Скръцна страничната врата и от олтара иzлеzе отец Z. Като видя митрополита, отец Z. се хвърли да иска благословение от светителя. С треперща ръка светителят го благослови.\n“Какво е това тука при тебе, а? Какво е това?”\n“Владико свети! Както слънцето се ражда, свети и грее, така сте и вие, владико наш! От колко време не е стъпвал първосвещенически крак в нашите краища и ето вие, владико, отделяте скъпоценна минута, за да посетите днес нашето село, иzпълнявайки евангелската zаповед! Ние като деца ви се радваме, скъпи наш владико! Щастие, голяма радост днес осени нашите грешни души! Припомняме си думите на светителя Киприян Картагенски: “Епископът е в Църквата и Църквата е в епископа, и който не е с епископа, тоzи не е и в Църквата”! Вие, по думите на преподобния Никодим Светогорец, сте местопаzител и обраz на Иисус Христос! Вие, владико, и само вие сте жив обраz на Бога на zемята и иzобилен иzточник на всички тайнства на Вселенската църква. Вие сте ни нужен като въzдуха zа човека и като слънцето zа света! Каквото е Бог на небесата, това е архиереят на zемята; чреz вас ние, многогрешните и недостойни послушници ваши, се освещаваме, съгряваме и ставаме храм Божий! Сам Господ Бог е пожелал мястото, което той zаема в небесната йерархия, в zемната Църква да zаема архиереят! Това оzначава, че архиереят е иzточник на всички благодеяния и одушевена съкровищница на божествените дарове! Това са свети думи, владико свети! Това е древното и свещено предание! И ние, грешните, нямайки сили да сдържаме в себе си теzи чувства на любов към вас, на енорийското събрание с едни уста и с едно сърце решихме вместо онеzи стари икони да сложим в храма иконите на живия обраz на Бога – вашите портрети! Обичаме ви, владико наш!”\nДокато слушаше речта на отец Z., митрополитът все повече идваше на себе си. Накрая той съвсем се успокои и се иzпъчи, иzвисявайки се над свития в поклон отец Z.\n“Право каzваш, отец. Всичко е вярно и правилно, точно така подобава да мисли православният християнин. Беz епископа няма спасение! Словото на архиерея в същността си е Божие слово и аz иzкаzвам похвала на тебе и твоята енория zа таzи любов към моя светителски сан”.\nВладиката митрополит иzлеzе от храма, седна в автомобила си и zамина много доволен от окаzания му прием. След като иzпрати митрополита, отец Z. се наведе край оградата и zапочна мъчително да повръща. След като му олекна, махна на иподякона, който стоеше до врата:\n„Сваляй портретите и ги гори! Каzах ти, че всички са такива, а ти не вярваше! Сега убеди ли се?“\nИподяконът въzдъхна и след малко иzнесе навън голям куп с архиерейски фотографии. Zапламтя огън.\nОтец Z беше в магаzина zа електроника и беше страшно раzстроен. Около него кръжаха консултантите с червени фирмени фланелки, те вече не раzбираха какво да направят zа такъв вzискателен клиент.\nОтец Z. кипеше от гняв и беше готов да гръмне.\n“Искам да говоря с мениджъра! Веднага!”, - мърмореше недоволно отец Z.\nНакрая от складовите помещения на магаzина иzлеzе администраторът със zалепена на лицето професионална усмивка.\n“Zдравейте!, – радостно се ухили той. – Какъв е вашият проблем? С какво мога да ви помогна?”\n“Дали можете? Вие сте длъжни!!!” – негодуванието на отец Z беше на предела. “Търся си хубав компютър, последна дума на техниката, моля вашите подчинени да ми дадат техническото ръководство към него, те, zначи, ми носят, чета теzи брошурки и какво?!”.\n“И... какво?” – внимателно се осведомява администраторът беz да zабравя да се усмихва.\n“Как какво? В нито една! На нито една нещастна страничка няма и намек zа споменаване на Бога! Как е въzможно това! У нас, zначи, в конституцията Него го има, гледахте ли новините? В конс-ти-ту-ци-ята Го има! В главния zакон на нашата велика държава Него го има, а тук в главния документ на компютъра Го няма? Как е въzможно това?! Как сега да си намеря нормален, правилен, православен компютър? Беz Бога не можеш да стигнеш и до прага – чували ли сте това? Ще се оплача от вас и вашия беzбожен магаzин! Шефовете ви сигурно са от чужбина... С една дума – чуждестранни агенти беzбожни...”.\nОтец Z. иzлеzе от магаzина, като силно тръшна вратата след себе си. Администраторът се zарадва, че проблемът се самоликвидира, и му се прииска да се пошегува с мракобесните попове, но иzведнъж видя, че отец Z. се връща в магаzина zаедно с полиция.\nАдминистраторът раzбра, че проблемите му едва сега zапочват. Усети как ще отиде на топло по член 148 (член от наказателния кодекс на РФ, който предвижда наказания за оскърбяване на чувствата на вярващите).


Философски филми\nАвтор Тема: Философски филми (Прочетена 171337 пъти)\n« Отговор #450 -: Януари 23, 2015, 21:13:20 pm »\nGod's Not Dead / Бог не е мъртъв\nСъществува ли бог или не ? - въпросът около, който се върти целият филм. Поддръжникът на тезата "Бог съществува" се справя добре, защитавайки я. Лично за мен има доста неясни въпроси, които се породиха след като изгледах филма. Зачудих се над въпроса: Ако Бог същестува, кой е той ?\nЗаслужава си да се гледа.\n« Отговор #451 -: Февруари 05, 2015, 22:07:20 pm »\n« Отговор #452 -: Март 30, 2015, 07:14:10 am »\nПо едноименния роман на Виктор Пелевин - http://chitanka.info/text/1812-generation-p\nСлед разпадането на Съветския съюз Москва отваря вратите си за чуждестранните инвеститори. В това време да направиш кариера, е необходимо просто да съумееш да се справиш бързо с поднесените ти от съдбата възможности. Бабилен Татарски започва с продажба на цигари, но среща с бивш негов съученик го отвежда в света на рекламата. Пепси, Спрайт, цигари „Парламент” и подобни продукти трябва бързо да достигат до потребителите.\nОказва се, че Бабилен е добър в работата си и така постепенно стига до ПР-отделите, които не само рекламират продукти, но и налагат личности в обществото. Той се увлича от блясъка на успеха, но освен това таи страст и по близкоизточната митология и халюциногенните вещества. Тази свободна адаптация на култовия постмодерен роман на Виктор Пелевин предизвиква голям шум след прожекциите си в Москва, а един от руските критици отбелязва: „Този филм ще ви вземе акъла."\n« Отговор #453 -: Август 08, 2018, 06:34:08 am »\nЖЕРМИНАЛ (1993) по Емил Зола\nКласика! Какво друго да кажа, освен че не успях да го открия преведен на български.\n« Отговор #454 -: Септември 20, 2018, 20:56:16 pm »\nЛетят ли вълците?!\nКрасиво заснета лента. Обучението на 35те вълка е продължило около 5 години и няма нито едно пострадало животно.\nАз се чудя: на "седмото небе" дали има вълци и скорпиони?! Или има от онова, което му викам "от всичко по нищо"?!\n« Отговор #455 -: Септември 21, 2018, 17:53:34 pm »\n"Черното огледало" - огледай се, ако ти стиска.\n« Отговор #456 -: Октомври 02, 2018, 21:20:17 pm »\nDARK (2017) - Germany\nНай-добрите машини на пътя са немски (те), защо не и машина (та) на времето.\n« Отговор #457 -: Октомври 06, 2018, 21:56:49 pm »\nА тука има поуки относно енергийното,най вече финала.\n« Отговор #458 -: Октомври 11, 2018, 10:20:57 am »\nХубаво е, че има филми, показващи какво има навътре. Повечето ни карат да гледаме навън.\nСхемата е следната в обратен ред:\nВселена, Галактика, Слънчева система, Земя, Държава, Род/Народ, Дом, Семейство, ЧОВЕК, Органи на Тялото, Клетки, ДНК/Молекули, Атоми, Субатомни частици(неутрони, протони, електрони и пр.), Квантови частици/вълнови структури/квантов свят, и най -отвътре евентуално – Бог/АЗ.\nИ колкото по - навътре, толкова по - мощно. И онази дума с големите букви по-нагоре в текста(ЧОВЕК) май се явява свързващо звено. Заради това ни таковат мамата, да разрушат веригата на Живота. Или поне така ми се струва.\n« Отговор #459 -: Октомври 15, 2018, 08:22:53 am »\n3% / Три процента (2016 -), Бразилия\nНещо като финални инкарнации на седмото небе :) Имаше и интересни номера с вода, плюс красив зелен лабиринт.\nЧО - ВЕК\nима-няма 100 години ЖИВ - ОТ, и толкова.\nИначе, свързващото звено навсякъде, по всяко време, е ХРАНАТА.\n« Отговор #460 -: Ноември 11, 2018, 20:38:01 pm »\nХайде, отиваме на кино (буквално и преносно).\nMOEBIUS, Ким Ки Дук\nI am the father, the mother is I.\nAnd the mother is the father.\nМнозинството смята, че това е най-слабата му творба, но Moebius едва ли би бил изместен от първото място, което заема в моята прежекционна зала.\nИЗМАМА(та) от де идва? Из Мама, то е видно.\nELECTRIC DREAMS, P. Dick\nЕпизод 6 - любима храна за мизантропската ми природа.\nОсвен на кино, ви каня и на изискан ресторант.\n« Отговор #461 -: Ноември 28, 2018, 17:59:08 pm »\nПАРФЮМЪТ: ИСТОРИЯТА НА ЕДИН УБИЕЦ (2006)\nИдеята ми се струва е взаимствана от "13тата годеница на принца", онзи с Парцалев и извънземните. Там има една велика реплика: "Не можеш да различиш жив цар, от умрял цар!"\nВъв Valley of flowers (2006) обаче, предлагат друг способ за извличане на "есенцията".\nИмаме избор, не е като да нямаме.\n« Отговор #462 -: Януари 13, 2019, 11:27:49 am »\nПустите му южнокорейци какъв филм направили.\nЩе си позволя три жокера.\n1.Ако нещо не го разбирате обърнете го.Енергийното и материалното са обратни едно към друго(огледало).Затова действия откъм енергийното имат обратен ефект в материалното.\n2.Няма обвинители.Ние сами си го правим независимо в кой свят сме.И хубаво и лошо което сме направили трупа "лихви"(в материалното).Като женското множи всичко само дето лошото го прави по лошо ма и по често.\n3.Няма прошка и давност за деянията ни.Щото вече е сторено.Единствения "изход" е покриване на нанесените енергийни щети от нас чрез, хей ръчички,хей ги две.Ама женското трябва да ги преобразува енергийно за различноста на която сме навредили,и "взима" много скъпо.\nИначе живота масово е енергиен,И материалната Земя е Бялата лястовица.Това е което се крие със всякакви средства,основно от енергийното(астрала).\nЗа Земята/телата отговарят 7 българи + той и тя.Общо са 9.Седемте племена които се събират и правят народа ни са тея седемте със родно право и тези живинки които са одухотворили за да имат тела,за да помагат с материална работа.Нямат и милиард.\nЖенските ни викат,свиньо,теле,магаре.Ние им викаме,патко,кокошко,фитко.\nИма за какво.\nИзхода читав от тука е само истината(да живете и правите верни неща).Другите заминават в черното/женското.Не ви го препоръчвам.\nОсновния проблем ни е че някои са решили че като направят астрал(чрез крадена от нас енергия), ще са царе тук.Защото разделяй и владей е това.Позиционирали са се между материалното и енергийното които за нас са светата троица заедно със духа.\nЗа да намалите щетите за вашия живот(енергийно) чистете си сънищата(не се съгласявайте със тях).\nЖивота е наяве,а не на сън.\nПо мое наблюдение,след като си изчистите енергийните намеси(сънища) от астрала,следва почистването и за същото от минали животи.Вече не би трябвало да ви коства големи усилия.И ви светва пред очите,и можете да им различите лъжите с които ни омаяват веднага.\n« Последна редакция: Януари 13, 2019, 11:46:29 am от meander »\n« Отговор #463 -: Януари 13, 2019, 14:29:03 pm »\nЦитат на: meander в Януари 13, 2019, 11:27:49 am\nПърво изгледайте първа част:\nА ще има и трета и четвърта...\n« Отговор #464 -: Януари 14, 2019, 12:48:07 pm »\nПърво гледах втората серия, и то до края, въпреки че е два часа и кусур. После първата,но до средата. Лицемерието в нея ми дойде в повече.\nТа какво разбрах от филма?\nНякакви бивши грешници ги назначават за "пазители" от шефа на отвъдното.\nНещо като Обществен защитник, по-известен в наши дни като Омбудсман. А бе нещо като Мая Манолова в панталони, нищо че имаше и някаква мацка с тях.\nМи тя самата длъжност е абсурдна!\nОмбудстманът защитава гражданите от решенията на парламента/правителството, а самият той се избира от паламента и правителство. Това някаква шега ли е? Или да?\nНе ми казвайте, че и ТАМ е така!\nОбаче пък разправят, че каквото горе, такова и долу и обратно. Тук има промени, значи и горе не е статукво.\nИдва ми на акъла "службата"на бай ти Меандър в енергийното как ли е получена/дадена?\nНе се засягай, Меандре, но филма ме провокира и ми стана интересно поради какви "заслуги" си еди какъв си там, или там какъвто и да си? Щото нали твърдиш, че си някакъв си там?\nтези живинки които са одухотворили за да имат тела,за да помагат с материална работа.\nСъс сигурност двамата с теб сме били магарета....


С програма „Днес“ в следобеда на 9 януари -\nС програма „Днес“ в следобеда на 9 януари\nпубликувано на 09.01.20 в 13:01\nКак пътуващите в страната ще бъдат засегнати от стачката на автобусните превозвачи в понеделник? Ще оцелее ли породата източнобалканска свиня след установеното ново огнище на африканска чума в смядовското село Веселиново? Защо в Силистра са две новородените с приз "Бебе на 2020 г."? Кой помага не бежанците у нас и колко бързо свикват с различната култура тук?\nОтговор на тези въпроси чуйте в програма "Днес". Тя започва минути след 13:00 и продължава до 17:00 ч. Изберете компанията на репортерите на Радио Шумен, водещия Стоян Стоянов и музикалните редактори Драгомир Симеонов и Бояна Петрова.


21 500 нови дръвчета ще бъдат посадени в Новата гора на София - София - DarikNews.bg\n23 октомври 2020 17:11\n21 500 млади фиданки ще бъдат засадени на оставащите 43 дка от втория терен на Новата гора на София тази есен, съобщиха от Столичната община.\nТова предвиждат плановете на Столична община, която е инициатор и изпълнител на проекта. Началото на есенния залесителен сезон ще бъде дадено на 24 октомври, от 11.00 часа.\nПроектът "Новата гора на София" започна през 2017 г. и до момента на двата му терена са засадени общо над 80 000 акации. Той цели трансформация на пустеещите общински земи в гора и обособяване на зелен филтър край София.\nЗа реализирането му, общината предоставя фиданките, инструментите и ръкавиците, а за самото засаждане общината кани доброволци. За максимално улеснение на желаещите да се включат в залесителния процес, Столична община разкрива временна линия от градския транспорт с номер 56А, която е с начална спирка - метростанция "Вардар".\nРазписанието на автобуса е съобразено с реализацията на проекта. Автобусът е на разположение на гражданите всяка събота и неделя в рамките на залесителния сезон, между 9:00 и 16:00 часа с интервал от час и половина.\nПовече информация за проекта има на www.novatagora.bg и на страницата на проекта във Facebook.\nСтолична община София гора засаждане есен


Община Варна насърчава бизнеса с бързи визи за строеж\nНовиниОбщина Варна насърчава бизнеса с бързи визи за строеж\nСпоред изследване на Института за пазарна икономика (ИПИ) през 2011 година издаването на строително разрешително от общината отнема повече от 150 дни. Останалите градове в антикласацията са далеч под рекордните показатели на рекордното варненско протакане.\nПо същото време на български език излиза книгата на Робърт Клитгард “Корумпираните градове”. Четивото е базирано на мащабното изследване, което доказва, че именно срокът за издаване на разрешително за строеж е една от мерните единици за отчитане на корупцията в дадена градска администрация...\nАко за заветните подписи на главен архитект и кмет във Варна преди се чакаше по над 5 месеца, то осигуряването на документацията за тях и най-вече - изработването на Подробен устройствен план за терена, върху който ще развива инвестиционното намерение, отнемаше най-малко година.\nКаква е картината днес?\nВ момента издаването на разрешително за строеж в община Варна отнема между 2 и 4 седмици, според сложността на проекта, показва репортерска проверка. Около месец е нужен за изработка и съгласуване на ПУП.\nУсилията на администрацията са впрегнати в създаването на режим, който да премахне потребността от ПУП и инвестиционното намерение да се осъществява само със строителна виза, чието издаване отнема съвсем приемливите 14 дни.\nСтатистиката (всички издадени разрешителни за строеж вече се публикуват на електронната страница на общината) показва, че през 2011 г. община Варна е издала 190 разрешителни за строеж. 177 е броят им през 2012 г. През 2013 г. кметът Иван Портних делегира издаването на разрешителни за сгради 5-а и 6-а категория на районните администрации и така броят на оформените документи в общината започва да пада.\nТака от началото на 2015-а досега главният архитект се е подписал под 111 разрешителни за строеж, но за целия град. Заедно с кметствата броят им е над 300.\nДалеч по-показателни са цифрите с издадените Подробни устройствени планове, без които в момента не може да бъде издадено разрешително за строеж във Варна. През 2011 г. те са едва 128. През 2012-а са 233. През 2013-а обаче - с влизането на новата администрация в общината - бройката набъбва до 757.\nТака на висока скорост натрупаните край бюрата на служителите и дори по коридорите в ресорната дирекция купища папки започват да се топят и да изчезват. През 2014-а готовите ПУП-ове вече са 690, а за първите 9 месеца на 2015-а са 526.\nГотовият ПУП все още отнема време на инвеститорите, заради сложната процедура по съгласуването му с няколко институции, преди предаването му за одобрение в общината.\nИменно този дълъг път за сдобиване със заветния документ ще бъде отрязан рязко с изработване на така наречените Планове за регулация и застрояване за територията на цялата община.\nВарна е разделена на 29 микрорайона и над 20 селищни образувания. Оказва се, че много малка част от микрорайоните имат план за застрояване, а повечето от селищните образувания не разполагат дори с първоначална регулация, коментира Иван Портних.\n“През последните 20 години Варна буквално беше съсипана градоустройствено. Първо над 10 години се проточи изработването на Общ устройствен план и градът се застрояваше по т.тар. Временни правила, в които се работеше с план-извадки. Така се стигна до несъразмерното строителство на нови сгради в центъра, до хаоса в “Бриз”-овете и до застрояването на селищните образувания без никаква идея за улици и сервизни терени”, коментират архитекти.\nЛипсата на План за застрояване, както и неуредиците около мегаломанския проект за околовръстния бул. “Варна”, са причина обитателите на кв. “Изгрев” и до днес да нямат водоснабдяване и канализация, което стана причина за серия от протести. Невъзможно е изграждането на улици с нормална ширина, тротоари, детски площадки в един от най-скъпите райони на града - “Траката”. Пак по същата причина - липсващ актуален план за застрояване, който да наложи на собствениците да преместят оградите на имотите си и да освободят определеното при регулацията място за обслужващата инфраструктура. Планът за регулация на по-голямата част от местността е от... 1961 г.\nМорално остарели са и плановете на всички райони в града: повечето са издавани през 80-те години, в някои са заложени несъществуващи и невъзможни за реализация днес обекти. Така например в ПРЗ на район “Възраждане”-4 преди 35 години е предвидено изграждане на училище. Днес такова все още няма, собствениците на терените (които така и не са били отчуждени навремето), обаче не могат да получат ПУП за тях заради древните социалистически планове. В съседната местност Пчелина планът за регулация е от 80-те години, но никога не е бил приложен на практика.\nНаличните ПРЗ-та за “Аспарухово” са правени до 1983 година, за “Младост” - до 1994-а, за “Приморски” - между 1973-та и 1993-а, за “Владиславово” - 1994-а. Широкият център е планиран за последно през 80-те. Последното ПРЗ за центъра на града е от 1984 г., но дори той е обжалван в съда и не е заменен с нов, който поне да ограничава височината и гъстотата на строителството тук. Това става повод за абсурдни решения на Експертния съвет по устройство на територията. Той е с вързани ръце при одобряването на проекти, като този на ул. “Братя Шкорпил”, например - архитектите в Експертния съвет са убедени, че новото строителство там не се вписва в облика на централната улица, но нямат нужната нормативна база, за да не го одобрят, без да бъдат атакувани в съда за това.\nВ последните 14 години, до 2013-а, в община Варна не е завършена нито една процедура по изработване на план за регулация и застрояване. Правени са само регулации на няколко селищни образувания.\nВ същото време само през 2014-а и 2015-а г. стартира работата по 7 ПРЗ за различни микрорайони на територията на града. За 5 от тях вече има изпълнители - за 2 микрорайона в “Аспарухово”, за по 1 в “Младост” и във “Владиславово” и за СО “Вилите”. Така за получаване на разрешително за строеж в тези зони вече няма да е нужно изработването на ПУП. Всички допустими параметри на строежа, както и връзките с електромрежата, водоснабдяване и канализация са заложени в готовия план на района. За инвеститора ще е достатъчно да извади само виза за строителство, за което ще са нужни не повече от 14 дни. Така процедурата от идеята до първата копка може да бъде сведена до месец плюс периода, нужен за изработка на самия архитектурен проект.\nСериозно предизвикателство е и актуализацията на приетия след серия от скандали и протести през 2012-а Общ устройствен план. Неотдавна Иван Портних наложи вето на промяна на ОУП, според която стотици имоти на територията на общината, по искане на собствениците им, трябваше да бъдат преобразувани от предназначени за озеленяване в такива за застрояване.\nСледват проектите за “отпушване” на града чрез разширяване на бул. “Цар Освободител” и превръщането му в алтернативна връзка с магистрала “Хемус”, чрез пробив на бул. “Сливница” от “Ян Хунияди” до “Атанас Москов” и нова връзка за качване на магистралата, чрез довършване на бул. “Левски” до ул. “Девня”. Готови са и проектите за нови паркове - във “Възраждане” и “Младост”, както и идейна готовност за превръщане в парк на някогашната промишлена зона до кв. “Победа”.\nЕстественото развитие на Варна на юг вече няма да бъде възпрепятствано от дългогодишните проблеми с водоснабдяването на кварталите и вилните зони отвъд канала. Реконструкцията на главния водопровод за кварталите “Аспарухово”, “Галата”, село Звездица, селищните образувания “Боровец-юг” и “Прибой”, преминаващ по жп линиите и под канала море-езеро, слага край на ВиК авариите в този голям район на Варна.\nПреимущество е и приетият Воден мастърплан на града, който регулира в перспектива всяка подмяна на тръби и включване на нови мощности.\nОбщина Варна насърчава бизнеса с бързи визи за строеж Община Варна насърчава бизнеса с бързи визи за строеж